CELEX: 62015TN0726
Language: lv
Date: 2015-12-15 00:00:00
Title: Lieta T-726/15: Prasība, kas celta 2015. gada 15. decembrī – Blaž Jamnik un Blaž/Parlaments

14.3.2016   
            
            
               LV
            
            
               Eiropas Savienības Oficiālais Vēstnesis
            
            
               C 98/45
            
         Prasība, kas celta 2015. gada 15. decembrī – Blaž Jamnik un Blaž/Parlaments
   (Lieta T-726/15)
   (2016/C 098/60)
   Tiesvedības valoda – slovēņu
   
      Lietas dalībnieki
   
   
      Prasītāji: Blaž Jamnik (Ļubļana, Slovēnija) un Brina Blaž (Ļubļana) (pārstāvis – D. Mihevc, advokāts)
   
      Atbildētājs: Eiropas Parlaments
   
      Prasītāju prasījumi:
   
   
               —
            
            
               atzīt par prettiesisku izraudzītā pretendenta izvēli [publiskā iepirkuma] procedūrā INLO.AO-2013-051-LUX-UGIMBI-06;
            
         
               —
            
            
               atcelt izraudzītā pretendenta izvēli;
            
         
               —
            
            
               izvēlēties prasītāju piedāvājumu kā visizdevīgāko;
            
         
               —
            
            
               pakārtoti, atzīt prasītājiem tiesības uz zaudējumu atlīdzību EUR 3 852 384,60 apmērā, ja to piedāvājums netiek izvēlēts kā visizdevīgākais [publiskā iepirkuma] procedūrā INLO.AO-2013-051-LUX-UGIMBI-06;
            
         
               —
            
            
               atlīdzināt prasītājiem tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza divus pamatus.
   
               1.
            
            
               Ar pirmo pamatu tiek apgalvots, ka esot pārkāpts Regulas (ES, Euratom) Nr. 966/2012 (1) 113. pants.
               Prasītāji uzskata, ka visizdevīgākais pretendenta piedāvājums tika izvēlēts, pārkāpjot minētās Regulas 113. pantu, jo neesot ņemti vērā iepriekš noteiktie kritēriji, kas ir norādīti specifikācijās.
            
         
               2.
            
            
               Ar otro pamatu tiek apgalvots, ka iepirkuma procedūra esot bijusi nelikumīga.
               Šajā sakarā prasītāji apgalvo, ka projekti, grafiskie dokumenti un statistikas aprēķini, kurus prasītāji pievienoja savam piedāvājumam, netika vispār izskatīti, jo tie netika nodoti Luksemburgā no Ļubļanas biroja Luksemburgā pieņemtā lēmuma dēļ.
            
         
      (1)  Eiropas Parlamenta un Padomes 2012. gada 25. oktobra Regula (ES, EURATOM) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298. 1. lpp.).